ປ. ທຣຳ ເປັນຫ່ວງ ກ່ຽວກັບ ການຍົກຍ້າຍ ສະຖານທູດ ໄປຕັ້ງຢູ່ໃນ ເຈຣູຊາແລັມ
ອິສຣາແອລ ຍຶດເອົາເຈຣູຊາແລັມເປັນຫົວເມືອງຂຶ້ນ ໃນປີ 1967 ແລະ ຖືເອົາເມືອງ ເຈຣູຊາແລັມ ທັງໝົດ ເປັນເມືອງຫຼວງຂອງຕົນ ມາຕະຫຼອດການ.
ລັດຖະມົນຕີການຕ່າງປະເທດ ສະຫະລັດ ທ່ານ Rex Tillerson ກ່າວວ່າ ປະທານາ ທິບໍດີ ດໍໂນລ ທຣຳ ເປັນຫ່ວງກ່ຽວກັບ ການຍົກຍ້າຍ ສະຖານທູດ ສະຫະລັດ ຈາກ ນະຄອນ Tel Aviv ໄປຍັງ ນະຄອນຫຼວງ Jeruselam ຍ້ອນຢ້ານວ່າ ຈະສົ່ງຜົນກະ ທົບຕໍ່ຂະບວນການສັນຕິພາບ ໃນຕາເວັນອອກກາງ ທ່ານ Tillerson ໄດ້ກ່າວໃນລາຍການ Meet the Press ໃນວັນອາທິດ ຂອງ ໂທລະພາບ NBC ວ່າ ນາຍົກລັດຖະມົນຕີຂອງອິສຣາແອລ ທ່ານ Benjamin Netanyahu ໄດ້ສະແດງປະຕິ ກິລິິຍາອອກມາ ໃນທັນທີທັນໃດ ສຳນັກງານຂອງທ່ານ Netanyahu ໄດ້ກ່າວໃນຖະແຫລງການສະບັບນຶ່ງວ່າ ອິສຣາແອລ ໄດ້ຍຶດເອົາເຈຣູຊາແລັມເປັນຫົວເມືອງຂຶ້ນ ໃນປີ 1967 ແລະ ຖືເອົາເມືອງ ເຈຣູຊາແລັມ ທັງໝົດ ເປັນເມືອງຫຼວງຂອງຕົນ ຕະຫຼອດການ ເປັນເວລາດົນນານ ທີ່ຕົນໄດ້ຊຸກຍູ້ ປະຊາຄົມສາກົນ ໃຫ້ຍົກຍ້າຍສະຖານທູດຂອງພວກເຂົາເຈົ້າ ໄປຕັ້ງ ຢູ່ນະຄອນຫຼວງເຈຣູຊາແລັມ ຊາວປາແລັສໄຕນ໌ ຢາກໃຫ້ ເຈຣູຊາແລັມ ກ້ຳຕາເວັນອອກ ເປັນເມືອງຫຼວງ ຂອງ ປະເທດ ຂອງພວກເຂົາເຈົ້າ ໃນອະນາຄົດ ແລະ ບັນດາພັນທະມິດຂອງອິສຣາແອລ ບໍ່ຄ່ອຍຢາກຈະຍົກຍ້າຍສະຖານທູດຂອງພວກເຂົາເຈົ້າປານໃດ ທ່ານທຣຳ ໄດ້ສັນຍາວ່າ ຈະຍົກຍ້າຍທີ່ຕັ້ງຂອງສະຖານທູດ ສະຫະລັດ ອັນເປັນສ່ວນ ນຶ່ງ ຂອງການໃຫ້ຄຳໝັ້ນສັນຍາ ໃນການໂຄສະນາຫາສຽງ ທ່ານຍັງບໍ່ທັນມີການ ເຄື່ອນໄຫວໃດໆ ທີ່ເປັນຮູບປະທຳ ຕໍ່ການຈັດຕັ້ງປະຕິບັດ ຄຳໝັ້ນສັນຍາດັ່ງກ່າວນັ້ນ ທ່ານທຣຳ ຈະພົບປະ ກັບບັນດາຜູ້ນຳ ຂອງອິສຣາແອລ ແລະ ປາແລັສໄຕນ໌ ຊຶ່ງເປັນ ສ່ວນນຶ່ງຂອງການເດີນທາງໄປຕ່າງປະເທດ ຄັ້ງທຳອິດຂອງທ່ານ ໃນຖານະເປັນ ປະທານາທິບໍດີ ໃນສັບປະດານີ້